དེ་ཡང་ཕྱི་ལོ་༢༠༡༥ལོར་ཨི་རན་རྒྱལ་ཁབ་ཀྱིས་རྡུལ་མཚོན་བཟོ་སྐྲུན་ལས་གཞི་མཚམས་འཇོག་ཡོང་ཆེད་དང་།དཀྱིལ་ཤར་ཡུལ་གྲུའི་ནང་མཚོན་ཆ་མཁོ་སྒྲུབ་ཀྱི་འགྲན་སྡུར་དང་དམག་འཁྲུག་གི་ཉེན་ཚབས་ཆུང་དུ་གཏོང་ཆེད།ཨ་རི་དང་དབྱིན་ཡུལ།ཧྥ་རན་སི།འཇར་མན།རྒྱ་ནགཨུ་རུ་སུ་བཅས་དང་ཨི་རན་བར་གྲོས་མཐུན་ཞིག་བཞག་ནས་མིང་རྟགས་བཀོད་ཡོད་པ་དང་།དེའི་ནང་ཨི་རན་གྱིས་ལོ་༡༥བར་རྡུལ་མཚོན་བཟོ་སྐྲུན་མཚམས་འཇོག་བྱ་རྒྱུ་དང་།རྡུལ་མཚོན་བཟོ་སྐྲུན་དགོས་མཁོ་ཆེ་བའི་གཏེར་ཁ་ཡུ་རན་ནེམ་གསོག་འཇོག་ཚད་བཀག་བཟོ་རྒྱུ་ཁས་ལེན་བྱེད་དགོས་པ་དང་།དེ་དང་བསྟུན་ནས་ཨ་རི་དང་ཡུ་རོབ་མཐུན་ཚོགས་ཀྱིས་ཨི་རན་ལ་བཀལ་བའི་དཔལ་འབྱོར་ཉེས་ཆད་ཕྱིར་འཐེན་བྱ་རྒྱུ་ཁས་ལེན་བྱས་ཡོད་འདུག་པས།ཨ་རིས་གྲོས་མཐུན་དེ་ནས་ཕྱིར་འཐེན་བྱས་ཏེ།ཨི་རན་ལ་དཔལ་འབྱོར་གྱི་ཉེས་ཆད་གཏོང་འགོ་བཙུགས་འདུགའོན་ཀྱང་གྲོས་མཐུན་ནང་མིང་རྟགས་བཀོད་མཁན་རྒྱལ་ཁབ་ཚོས་གྲོས་མཐུན་དེར་མུ་མཐུད་བརྩི་འཇོག་བྱེད་རྒྱུ་ཡིན་སྐོར་བསྒྲགས་ཡོད་འདུག